93/381/EHTY: Komission päätös, tehty 1 päivänä heinäkuuta 1993, Thaimaan hallituksen Thaimaan alkuperää olevien, ulkohalkaisijaltaan enintään 30 mm:n suuruisten kuulalaakerien tuonnin vientituen vastaisen menettelyn yhteydessä antaman sitoumuksen muutoksen hyväksymisestä



Virallinen lehti nro L 163 , 06/07/1993 s. 0035 - 0037

Suomenk. erityispainos Alue 11 Nide 22 s. 0065

Ruotsink. erityispainos Alue 11 Nide 22 s. 0065



KOMISSION PÄÄTÖS, tehty 1 päivänä heinäkuuta 1993, Thaimaan hallituksen Thaimaan alkuperää olevien, ulkohalkaisijaltaan enintään 30 mm:n suuruisten kuulalaakerien tuonnin vientituen vastaisen menettelyn yhteydessä antaman sitoumuksen muutoksen hyväksymisestä (93/381/EHTY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun asetuksen (ETY) N:o 2423/88 () ja erityisesti sen 10 ja 14 artiklan, kuultuaan mainitussa asetuksessa säädettyä neuvoa-antavaa komiteaa, katsoo, että: A. AIKAISEMPI MENETTELY (1) Kesäkuussa 1988 Federation of European Bearing Manufacturers' Associationsin (FEBMA) tekemän valituksen vuoksi komissio aloitti vientituen vastaisen menettelyn tiettyjen Thaimaasta peräisin olevien kuulalaakerien osalta (). Tuotteet on määritelty Thaimaasta peräisin oleviksi kuulalaakereiksi, joiden ulkohalkaisija on enintään 30 mm (jäljempänä "kuulalaakerit"). (2) Kyseisessä tilanteessa komissio totesi, että edellä mainittua tuontia oli tuettu ja että se aiheutti merkittävää haittaa yhteisön tuotannolle. Kun Thaimaan hallitukselle oli tiedotettu asiasta, se antoi sitoumuksen pyrkimyksistään tuen vaikutuksen poistamiseksi asettamalla 1,76 bahtin vientimaksun kutakin yhteisöön vietävää kappaletta kohden; summa on sama kuin tasoitustullin alainen tuki. (3) Kesäkuussa 1990 komissio hyväksyi tämän sitoumuksen ja päätti tutkimuksen päätöksellään 90/266/ETY (). B. TILANTEEN KEHITTYMINEN SITOUMUKSEN HYVÄKSYMISEN JÄLKEEN (4) Komission suorittamien myöhempien tutkimusten mukaan sekä Thaimaan hallitus että Thaimaassa sijaitsevat viejät ovat noudattaneet sitoumuksen ehtoja. Itse asiassa vientimaksu on kannettu kaikista Thaimaasta peräisin olevista kuulalaakereista, jotka on viety suoraan Thaimaasta yhteisöön. (5) Mainituista seikoista huolimatta komissio on kuitenkin saanut tietoonsa, että tiettyjä Thaimaassa valmistettuja, kolmansissa maissa sijaitseville riippumattomille asiakkaille toimitettuja kuulalaakereita on lähetetty edelleen yhteisöön. Koska näiden lähetysten alkuperäinen päämäärä ei ole ollut yhteisö, Thaimaan viranomaiset eivät ole perineet minkäänlaista vientimaksua tällaisesta epäsuorasta tuonnista. C. TUTKIMUKSEN UUDELLEEN ALOITTAMINEN (6) Neuvottelujen jälkeen ilmeni, että päätöksen uudelleen tarkasteleminen oli perusteltua; komissio päätti siis aloittaa tutkimuksen uudelleen tasoitustullin määräämiseksi Thaimaasta peräisin olevien kaikkien niiden kuulalaakerien tuonnille, joista ei ollut peritty vientimaksua, tuen yhteisön tuotannolle aiheuttaman haitallisen vaikutuksen poistamiseksi. Koska uusi tutkimus oli tätä varten tarpeen, komissio päätti tässä tilanteessa laskea kyseisen tuen vaikutuksen poistamiseksi tarvittavan vientimaksun määrän uudelleen. (7) Heinäkuussa 1992 komissio ilmoitti Euroopan yhteisöjen virallisessa lehdessä julkaistussa lausunnossa () tutkimuksen uudelleen aloittamisesta yhteisöön tuotavia, ulkohalkaisijaltaan enintään 30 mm olevia kuulalaakereita koskevan vientituen vastaisen menettelyn osalta. Asianomaiset tuotteet kuuluvat CN-koodiin 8482 10 10. (8) Komissio tiedotti asiasta virallisesti Thaimaan hallitukselle, tiedossa oleville viejille ja maahantuojille sekä ensimmäisen tutkimuksen aikaansaa valituksen tekijälle (FEBMA) ja tarjosi niille osapuolille, joita asia suoraan koskee, mahdollisuuden tuoda kirjallisesti julki näkökantansa ja pyytää tulla kuulluksi. (9) Komissio pyysi ja tarkisti kaikki tarpeellisina pitämänsä tiedot päätöksen tekemiseksi ja suoritti tutkimuksen seuraavien toimijoiden toimitiloissa: a) Thaimaan hallitus Department of Foreign Trade, Bangkok, Board of Investment, Bangkok; b) thaimaalaiset viejät NMB Thai Ltd, Ayutthaya, Thaimaa, Pelmec Thai Ltd, Bang Pa-In, Thaimaa, NMB Hi-Tech Ltd, Bang Pa-In, Thaimaa. Kaikki mainitut yhtiöt ovat Minebea Co. Ltd:n (Japani) kokonaan omistamia tytäryhtiöitä. D. EPÄSUORAA TUONTIA KOSKEVAN UUDEN TUTKIMUKSEN TULOKSET (10) Maaliskuussa 1993 komissio sääti asetuksellaan (ETY) N:o 527/93 () 13,4 prosentin väliaikaisen tasoitustullin niiden kuulalaakerien tuonnille, jotka ovat peräisin Thaimaasta mutta joita ei tuoda sieltä suoraan. Tämän tullin tarkoituksena on menettelyn aikana suojata yhteisön teollisuutta muilta haitoilta, joita vientimaksun välttävä tuonti aiheuttaa, sillä välin kun komissio saattaa päätökseen tuen määrän uudelleen laskemisen. E. TUEN MÄÄRÄÄ KOSKEVAN UUDEN TUTKIMUKSEN TULOKSET (11) Thaimaan hallitus ja thaimaalaiset viejät esittivät huomautuksensa tutkimuksen uudelleen aloittamista välittömästi edeltävän vuoden aikana myönnetyn tasoitustullin alaisen tuen määrästä. Komission tutkimuksessa osoittautui seuraavaa: a) Välittömien verojen hyvitys sisäisillä markkinoilla tehdyistä ostoista; hyvitys sähkötariffeista viejille (12) Vahvistettiin, ettei viejille enää myönnetty kahta edellä mainittua hyvitystä, joita oli alkuperäisen tutkimuksen aikana pidetty tasoitustullin alaisena vientitukena. Tällaista tukea ei siis enää ole. b) Vapauttaminen yhtiöverosta (13) NMB Thai- ja Pelmec Thai -yhtiöille myönnettyjen tukitodistusten ansiosta ne on edelleen vapautettu yhtiöverosta samojen edellytysten mukaisesti kuin päätöksessä 90/266/ETY on määritelty. NMB Hi-Tech, joka ei alkuperäisen tutkimuksen aikana vielä ollut aloittanut tuotantoaan, on NMB Thaihin ja Pelmec Thaihin sidoksissa oleva yhtiö ja saa samat tukitodistukset kuin kaksi mainittua yhtiötä. Näiden todistusten ansiosta myös se on kokonaan vapautettu yhtiöverosta. (14) Komissio arvioi, että yhtiöverosta vapauttaminen tulee edelleen olemaan tasoitustullin alaista tukea kaikkien viejien osalta. c) Vapauttaminen tuotavien koneiden ja perustarvikkeiden tulleista ja veroista (15) NMB Thai- ja Pelmec Thai -yhtiöille myönnettyjen tukitodistusten ansiosta ne on edelleen vapautettu tuotavien koneiden ja perustarvikkeiden tulleista ja veroista samojen edellytysten mukaisesti kuin päätöksessä 90/266/ETY on määritelty. NMB Hi-Tech, joka saa samat tukitodistukset kuin NMB Thai ja Pelmec Thai, on myös kokonaan vapautettu kyseisistä tulleista ja veroista. Komissio arvioi, että tuotavien koneiden ja perustarvikkeiden tulleista ja veroista vapauttaminen tulee edelleen olemaan tasoitustullin alaista tukea kaikkien viejien osalta. (16) Alkuperäisen tutkimuksen aikana komissio arvioi, että vapauttaminen ammatinharjoittajien veron sekä tuotavien koneiden ja perustarvikkeiden kunnallisveron maksamisesta oli tasoitustullin alaista tukea. 1 päivästä tammikuuta 1992 Thaimaa poisti elinkeinoveron ja kunnallisveron ja korvasi ne arvonlisäverolla. Viejät maksavat tästä lähtien perustarvikkeidensa tuonnista arvonlisäveroa ja siirtymäkauden jälkeen ne maksavat sitä myös tuotavista koneista. Thaimaan arvonlisäverojärjestelmä toimii samalla tavalla kuin yhteisön vastaava järjestelmä, ja sen vaikutukset sisäisten markkinoiden ja viennin myynnin osalta ovat yhtä neutraalit. Näissä olosuhteissa komissio toteaa, että elinkeinoveron ja kunnallisveron poistamisen vuoksi ei näiden verojen maksamisesta vapauttamisen osalta enää ole olemassa tasoitustullin alaista tukea. d) Tuen määrän laskeminen (17) Tasoitustullin alaisen tuen määrä on laskettu käyttäen päätöksessä 90/266/ETY esitettyä menetelmää. Tällä perusteella tasoitustullin alaisen tuen kokonaisarvo oli seuraava (miljoonaa bahtia): - vapauttaminen yhtiöverosta: 373, - vapauttaminen tuontitulleista: 352, - tuen kokonaismäärä: 725. (18) Yhtä Thaimaasta vietävää kuulalaakeria kohden ilmaistuna määränä ja jokaisen thaimaalaisen tuottajan yhteisöön viennin suhteellisen määrän mukaan painotettuna tuki vastaa 0,91 bahtia kappaletta kohden. (19) Alkuperäisessä tutkimuksessa mainituille Thaimaan hallitukselle, viejille ja valituksen tekijälle ilmoitettiin tosiseikat, joihin nämä tulokset perustuvat, ja niille annettiin mahdollisuus esittää huomautuksia. F. SITOUMUKSEN MUUTOS (20) Thaimaan hallitus on ehdottanut komissiolle, että muutettaisiin sitoumusta yhteisöön vietävien kuulalaakerien vientimaksun mukautuksesta siten, että maksu olisi 0,91 bahtia kappaletta kohden. Komissio arvioi, että kyseinen luku mahdollistaa tuen vaikutusten poistamisen jatkamisen, ja hyväksyy sen vuoksi Thaimaan hallituksen tarjoaman sitoumuksen muutoksen. (21) Tätä sitoumuksen muutosta sovelletaan ainoastaan Thaimaasta peräisin olevien kuulalaakerien suoraan vientiin Thaimaasta yhteisöön. Thaimaasta peräisin oleviin kolmansien maiden kautta yhteisöön vietäviin kuulalaakereihin sovelletaan neuvoston asetuksessa (ETY) N:o 1781/93 () säädettyä 6,7 prosentin lopullista tasoitustullia, jotta taattaisiin sitoumuksen teho ja jotta estettäisiin 5 kohdassa kuvattu vientimaksun välttäminen. (22) Tätä ehdotusta ei mitenkään vastustettu neuvoa-antavassa komiteassa, ON TEHNYT TÄMÄN PÄÄTÖKSEN: Ainoa artikla Hyväksytään Thaimaan hallituksen antaman sitoumuksen muutos Thaimaasta peräisin olevien, ulkohalkaisijaltaan enintään 30 mm olevien kuulalaakerien tuontia koskevan vientituen vastaisen menettelyn osalta. Tehty Brysselissä 1 päivänä heinäkuuta 1993. Komission puolesta Leon BRITTAN Komission jäsen () EYVL N:o L 209, 2.8.1988, s. 1 () EYVL N:o C 147, 4.6.1988, s. 4 () EYVL N:o L 152, 16.6.1990, s. 59 () EYVL N:o C 182, 18.7.1992, s. 6 () EYVL N:o L 56, 9.3.1993, s. 24 () EYVL N:o L 163, 6.7.1993, s. 1